CELEX: C2005/143/32
Language: sl
Date: 2005-06-11 00:00:00
Title: Zadeva C-140/05: Predlog za sprejem predhodne odločbe na podlagi sklepa Zoll-Senat 3 (K) des Unabhängigen Finanzsenates z dne 17. marca 2005 v zadevi Amalia Valesko proti Zollamt Klagenfurt

11.6.2005   
            
            
               SL
            
            
               Uradni list Evropske unije
            
            
               C 143/23
            
         Predlog za sprejem predhodne odločbe na podlagi sklepa Zoll-Senat 3 (K) des Unabhängigen Finanzsenates z dne 17. marca 2005 v zadevi Amalia Valesko proti Zollamt Klagenfurt
   (Zadeva C-140/05)
   (2005/C 143/32)
   Jezik postopka: nemščina
   Zoll-Senat 3 (K) des Unabhängigen Finanzsenates je s sklepom z dne 17. marca 2005 v zadevi Amalia Valesko proti Zollamt Klagenfurt, ki ga je sodno tajništvo prejelo dne 25. marca 2005, Sodišču Evropskih skupnosti predložil predlog za sprejem predhodne odločbe.
   Zoll-Senat 3 (K) des Unabhängigen Finanzsenates predlaga Sodišču, naj odloči o naslednjih vprašanjih:
   Vprašanje 1:
   
                
            
            
               Ali se določbe v Aktu o pristopu Republike Slovenije k Evropski uniji, PRILOGA XIII — Seznam iz člena 24 Akta o pristopu: Slovenija, točka 6. — obdavčitev, odstavek 2 (
                     Uradni list Evropske unije z dne 23.9.2003, L 236), v skladu s katerimi brez poseganja v člen 8 Direktive Sveta 92/12/EGS o splošnem režimu za trošarinske izdelke in o skladiščenju, gibanju in nadzoru takih izdelkov in po tem, ko obvestijo Komisijo, dokler velja omenjena posebna ureditev, za cigarete, ki so prinešene v Slovenijo brez plačila trošarine, lahko „ohranijo“ iste količinske omejitve kot za cigarete iz tretjih držav, glede na terminus technicus „ohranijo“, razlagajo tako, da te pogodbene odločbe dopuščajo količinske omejitve, ki so veljale v državi članici do pristopa Republike Slovenije, med drugim glede Republike Slovenije kot tretje države?
            
         Vprašanje 2:
   
                
            
            
               Ali naj bi Sodišče vendarle spoznalo, da se zadevnih določb pogodbe ne razlaga tako, da dopuščajo količinske omejitve, ki so veljale v državi članici do pristopa Republike Slovenije, med drugim glede Republike Slovenije kot tretje države, se vprašanje glasi:
               
                            
                        
                        
                           ali je treba člene 23, 25 in 26 Pogodbe ES razlagati tako, da ureditev države članice, ki je uvedla oprostitev od trošarine za tobačne izdelke, ki preidejo na davčno ozemlje države članice v osebni prtljagi potnikov z običajnim prebivališčem na davčnem ozemlju države članice in ki preidejo ob prihodu iz določenih drugih držav članic čez državno mejo ali celinske vode držav članic, omejeno na 25 kosov cigaret, ne nasprotuje načelom prostega pretoka blaga, če obstaja taka količinska omejitev zgolj do izključnega carinskega območja edine tretje države (Švice) in je istočasno iz vseh drugih držav dovoljen uvoz 200 kosov z oprostitvijo plačila trošarine.